Jahon savdo tashkilotining Importni litsenziyalash qoʻmitasiga xabarnoma yuborish tartibi toʻgʻrisidagi nizomni tasdiqlash haqida
(resolution, 2025-07-23)

Oʻzbekiston Respublikasining Jahon savdo tashkilotiga aʼzo boʻlish jarayonini jadallashtirish hamda milliy qonunchilikni mazkur xalqaro tashkilotning bitim, qoida va meʼyorlariga muvofiqlashtirish maqsadida Vazirlar Mahkamasi qaror qiladi: 1. Quyidagilarni nazarda tutuvchi Jahon savdo tashkilotining Importni litsenziyalash qoʻmitasiga xabarnoma yuborish toʻgʻrisidagi nizom ilovaga muvofiq tasdiqlansin: Jahon savdo tashkilotining Importni litsenziyalash qoʻmitasiga xabarnoma yuborish tartibi; Jahon savdo tashkilotining Importni litsenziyalash qoʻmitasiga xabarnoma yuborish lozim boʻlgan holatlar. 2. Ushbu qaror Oʻzbekiston Respublikasining Jahon savdo tashkilotiga rasman aʼzo boʻlgan sanasidan boshlab kuchga kiradi. 3. Oʻzbekiston Respublikasi Investitsiyalar, sanoat va savdo vazirligi manfaatdor vazirlik va idoralar bilan birgalikda ushbu qaror rasman kuchga kirgandan keyin ikki oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 4. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Jahon savdo tashkiloti bilan ishlash boʻyicha idoralararo komissiya raisi J.A. Xodjayev hamda Oʻzbekiston Respublikasi investitsiyalar, sanoat va savdo vaziri L.Sh. Kudratov zimmasiga yuklansin. 1. Ushbu Nizom Jahon savdo tashkilotining (keyingi oʻrinlarda — JST) Importni litsenziyalash qoʻmitasiga xabarnoma yuborish tartibini belgilaydi. 2. Ushbu Nizomda quyidagi asosiy tushunchalardan foydalaniladi: importni litsenziyalash — importni litsenziyalash tartibini amalga oshirish uchun qoʻllanadigan, tegishli maʼmuriy organga ariza yoki boshqa hujjatlarni (bojxona maqsadlari uchun talab qilinadigan hujjatlardan tashqari) taqdim etish orqali import qilish uchun dastlabki shart sifatida talab etiladigan maʼmuriy tartib-taomil; importni avtomatik litsenziyalash — barcha hollarda arizaning maʼqullanishi kafolatlangan importni litsenziyalash (import boʻyicha statistika maʼlumotlari va boshqa muhim maʼlumotlarni toʻplash maqsadida amalga oshiriladigan litsenziyalash); importni avtomatik boʻlmagan tarzda litsenziyalash — avtomatik tarzda importni litsenziyalash taʼrifiga kirmaydigan litsenziyalash; Importni litsenziyalash qoʻmitasi — JSTga aʼzo davlatlarning vakillaridan tashkil topgan, JSTning Importni litsenziyalash tartib-taomillari toʻgʻrisidagi bitim qoidalarini amalga oshirish bilan bogʻliq masalalarni muhokama qiluvchi organ; vakolatli organ — Oʻzbekiston Respublikasi Investitsiyalar, sanoat va savdo vazirligi; JSTning Xabarnomalar markaziy reyestri — JSTga aʼzo davlatlar tomonidan yuboriladigan xabarnomalar toʻplanadigan ichki maʼlumotlar bazasi. 3. Importni litsenziyalash bilan bogʻliq arizani topshirish tartibiga oid qoidalar va barcha maʼlumotlar, shuningdek, shaxslar, korxonalar va tashkilotlarning bunday arizalarni topshirish talablari murojaat qilinadigan davlat organi(lari) va litsenziyalash talabiga ega boʻlgan tovarlar roʻyxatini oʻz ichiga olgan holda, tegishli rasmiy manbalarda xorijiy davlat va tijoratchilarga tanishish imkonini beradigan tarzda vakolatli organ tomonidan eʼlon qilinib, Importni litsenziyalash qoʻmitasiga taqdim etilib borilishi lozim. Aʼzolar ushbu xabarnomalar boʻyicha oʻz mulohazalarini bildirishi va zarur boʻlganda boshqa aʼzolardan tegishli masalalar boʻyicha tushuntirishlar soʻrashi mumkin. Bunday mulohaza va tushuntirish soʻrovnomalari tegishli delegatsiyalarga va maʼlumot uchun JST Kotibiyatga yozma ravishda ushbu masalalar koʻtariladigan yigʻilish oʻtkazilishidan yigirma bir kun, kamida oʻn ish kuni oldin yuborilishi kerak. Savollarga javoblar yozma ravishda savollarni bergan delegatsiyalar va maʼlumot uchun JST Kotibiyatga yuborilishi kerak. Savollar va javoblar JST Kotibiyat tomonidan tarqatiladi. 4. Importni litsenziyalash tartib-taomillariga yoki import qilinadigan va litsenziyalanishi zarur boʻlgan tovarlar roʻyxatiga kiritilgan har qanday istisnolar, cheklovlar yoki oʻzgartirishlar vakolatli organ tomonidan Importni litsenziyalash qoʻmitasiga taqdim etilishi orqali eʼlon qilinishi lozim. Importni litsenziyalash tartib-taomillari toʻgʻrisidagi xabarnomalar quyidagi maʼlumotlarni oʻz ichiga oladi: litsenziyalash talabiga ega boʻlgan tovarlar roʻyxati; muvofiqlik boʻyicha maʼlumot olish uchun aloqa organ(lar)i; arizalarni topshirish uchun maʼmuriy organ(lar); import tartib-taomillari eʼlon qilingan nashr sanasi va nomi; Import tartib-taomillari toʻgʻrisidagi bitimning 2 va 3-moddasida keltirilgan taʼriflarga muvofiq avtomatik yoki avtomatik boʻlmagan litsenziyalash turi ekanligini koʻrsatish; importni avtomatik litsenziyalash tartib-taomillari va ularning maʼmuriy maqsadi; importni litsenziyalashning avtomatik boʻlmagan tartib-taomili nazarda tutilgan boʻlsa, importni litsenziyalash tartibi orqali amalga oshirilayotgan chora-tadbirlar koʻrsatilishi; litsenziyalash tartib-taomilining kutilayotgan davomiyligi, agar buni baʼzi bir ehtimollik bilan taxmin qilish imkoni boʻlsa yoki boʻlmasa, bu maʼlumotni taqdim eta olmaslik sabablari. 5. Importni litsenziyalash qoʻmitasiga taqdim etilishi rejalashtirilgan xabarnoma loyihasi (keyingi oʻrinlarda — xabarnoma loyihasi)ni ishlab chiqish tartibga solinadigan masalalar oʻz vakolatiga kiradigan davlat organi tomonidan manfaatdor davlat organlari, shuningdek, vakolatli organ bilan birgalikda amalga oshiriladi. 6. Xabarnoma loyihasi tartibga solinadigan masalalar oʻz vakolatiga kiradigan davlat organi tomonidan ushbu Nizomga ilovaga muvofiq shaklda ishlab chiqiladi. 7. Xabarnoma loyihasi tartibga solinadigan masalalar oʻz vakolatiga kiradigan davlat organi tomonidan ishlab chiqilgandan keyin manfaatdor davlat organlari va vakolatli organ bilan oʻn ish kunida kelishiladi. 8. Xabarnoma loyihasi yuzasidan Vazirlar Mahkamasini xabardor qilgandan soʻng tartibga solinadigan masalalar oʻz vakolatiga kiradigan davlat organi tomonidan vakolatli organga besh ish kunida taqdim etiladi. 9. Xabarnoma vakolatli organ tomonidan ingliz tilida JSTning Xabarnomalar markaziy reyestriga hamda Importni litsenziyalash qoʻmitasiga elektron shaklda besh ish kunida yuboriladi. 10. Vakolatli organ tomonidan xabarnomaning yakuniy matni mazmuniga taʼsir koʻrsatmaydigan oʻzgartirishlar kiritilishi mumkin. 11. Ushbu Nizomni koʻllash jarayonida yuzaga keladigan nizolar qonunchilik hujjatlarida belgilangan tartibda hal etiladi. 12. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. Quyidagi [kun, oy, yil] sanasidagi xabarnoma [XABARNOMA YUBORAYOTGAN AʼZO] delegatsiyasining iltimosiga binoan tarqatilmoqda. T/rKoʻrsatkichlarXabarnoma maʼlumotlari1.Xabarnoma yuborayotgan aʼzo2.Yangi normativ-huquqiy hujjat nomi3.Eʼlon qilingan sana[kun/oy/yil]4.Kuchga kirgan sana[kun/oy/yil|5.Veb-sahifa havolasi6.JST Kotibiyatga normativ-huquqiy hujjat nusxasi (PDF) ilova qilindimi?[__] Ha[__] Yoʻq7.Xabarnoma turi[__] (a) Litsenziyalash boʻyicha yangi normativ-huquqiy hujjat **;(ushbu holatda 8 — 14 koʻrsatkichlar toʻldiriladi)[__] (b) Avval xabarnoma yuborilgan normativ-huquqiy hujjatlarga oʻzgartirishlar(ushbu holatda 15-16 koʻrsatkichlar toʻldiriladi)8.Litsenziyalanishi lozim boʻlgan mahsulotlar roʻyxati(mahsulotning TIF TN kodlari va batafsil tavsiflari taqdim etiladi. Agar roʻyxat uzun boʻlsa, maʼlumotlar MS WORD formatda ilova qilinadi)9.Litsenziyalashning xususiyatiAvtomatik [__]Avtomatik boʻlmagan [__]10.Maʼmuriy chora-tadbir maqsadi□ ijtimoiy axloq normalariga rioya etish□ inson hayoti va sogʻligʻini, shuningdek, hayvonot yoki oʻsimlik dunyosini himoya qilish; atrof-muhitni muhofaza qilish□ savdo statistikasini yigʻish yoki bozor nazoratini amalga oshirish□ patentlar, tovar belgilari va mualliflik huquqlarini himoya qilish, firibgarlikka oid ishlarning oldini olish□ BMT nizomi va boshqa xalqaro shartnomalar(masalan, SITIES, Bazel konvensiyasi, Rotterdam konvensiyasi, BMT Xavfsizlik Kengashi rezolyutsiyalari va boshqa) boʻyicha majburiyatlarni bajarish□ kvota (jumladan, tarif kvotalari) boshqaruvi□ qurol-yarogʻ, oʻq-dorilar yoki portlovchi moddalar importini tartibga soladi va milliy xavfsizlikni taʼminlaydi□ boshqalar ____________(tegishli bandlar belgilanadi)11.Arizalarni qabul qiluvchi maʼmuriy organ(lar)vazirlik/idora [__]manzil [__]veb-sahifa [__]telefon [__]elektron pochta manzili [__]12.Litsenziya olish mezonlari toʻgʻrisida maʼlumot beruvchi organvazirlik/idora [__]manzil [__]veb-sahifa [__]telefon [__]elektron pochta manzili [__]13.Litsenziyalash jarayonining kutilayotgan muddati14.Xabarnomaning ingliz tilidagi qisqacha mazmuni15.7-pozitsiya xabarnoma maʼlumotlari ustunining (b) xatboshisida yangi oʻzgartirish(lar) turi(a) tugatish(b) toʻxtatib turish(c) mavjud tartiblarda aniq tafsilotlarni oʻzgartirish:□ qamrab olinadigan mahsulotlar;□ maʼmuriy chora-tadbir maqsadi;□ avtomatik yoki avtomatik boʻlmagan;□ litsenziyalash muddati;□ miqdor/qiymat cheklash xususiyati;□ ariza beruvchilarning muvofiqligi;□ muvofiqlik boʻyicha aloqa organ(lar)i;□ ariza topshirish uchun maʼmuriy organ(lar);□ hujjatlar talablari (jumladan, ariza shakli);□ ariza topshirish muddati;□ litsenziya berish uchun maʼmuriy organ(lar);□ litsenziya uchun berilgan arizani koʻrib chiqish muddati;□ litsenziya toʻlovi/maʼmuriy toʻlov;□ depozit/avans toʻlovi va tegishli shartlar;□ apellyatsiya qoidalari/tartiblari;□ litsenziya amal qilishining tugash sanasi;□ litsenziyaning boshqa shartlari (uzaytirish, oʻtkazish imkoniyati, foydalanmaslik uchun jarima va boshqalar);□ valyuta talablari;□ boshqalar: ____________(tegishli bandlar belgilanadi)16.Oʻzgarishlarni batafsil bayoni